KOMISIJOS REGLAMENTAS (EB) Nr. 908/2006
2006 m. birželio 20 d.
nustatantis kiaulienos reprezentacinių rinkų Bendrijoje sąrašą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo (1), ypač į jo 4 straipsnio 6 dalį,
kadangi:
(1)
1989 m. liepos 14 d. Komisijos reglamentas (EEB) Nr. 2123/89, nustatantis kiaulienos reprezentacinių rinkų Bendrijoje sąrašą (2), buvo keletą kartų iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas.
(2)
Reglamentas (EEB) Nr. 2759/75 numato, kad kiaulių skerdienos kainos Bendrijos rinkoje turi būti nustatomos pagal kainas reprezentacinėse rinkose.
(3)
Norint taikyti šio reglamento 4 straipsnio 2 dalį, turi būti sudarytas reprezentacinių rinkų sąrašas. Nustatant kiaulių skerdienos kainas, turi būti remiamasi laisvomis tiesiogiai iš rinkos arba iš skerdyklų skelbiamomis kainomis, beje kaip ir iš laisvų skelbiamų kainų, nustatytų kainų skelbimo centruose ir kurių visuma sudaro kiekvienos valstybės narės reprezentacinę rinką.
(4)
Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reprezentacinės rinkos, kaip numatyta Reglamento (EEB) Nr. 2759/75 4 straipsnio 2 dalyje, yra rinkos, išvardytos šio reglamento I priede.
2 straipsnis
Reglamentas (EEB) Nr. 2123/89 yra panaikinamas.
Nuorodos į panaikintą reglamentą laikomos nuorodomis į šį reglamentą, ir skaitomos pagal III priede pateiktą atitikmenų lentelę.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 20 d.